اسلام آباد ( آن لائن ) ترجمان بلوچستان حکومت لیاقت شاہوانی پارینے کہ بلوچستان حکومت بھلا عئید اکن ایس او پیز جوڑ کرینے، مجسٹریٹ آک نگرانی کیرہ، پِڑی تیٹی چُنا و بھلا تا پترینگ انگ منع ئِ، ڈس انفیکٹ کن سپرے کننگک، مچ آ ملک اٹ سمارٹ لاک ڈاون نافذ کننگا ولے بلوچستان اٹ دانا ہم گرج خننگپک، 22 آن 40 سال نا بندغ آتیٹی 44 درسد کیس رپورٹ مس، بھلا بندغ آتیٹی 20 درسد و چُناتیٹی 10 درسد کیس رپورٹ مس۔ تدوک آ دے نیشنل پریس کلب اٹ پریس کانفرنس آن تران کرسا او پارینے کہ اینو آن چار ئُ نیم تُو مست ہراتم کورونا نا کیس آک مون آ بننگ آ ڈاکٹر ظفر مرزا،وزیر اعلی بلوچستان جام کمال کوئٹہ ٹی پارے، بلوچستان حکومت ئِ کل آن مست کورونا تون مون تروئی تمک، ایران آن بروک آ زائرین تیٹی کورونا نا پکی مالو مسوسُس، مچ آ دنیا نا وڑ پاکستان اٹ ہم ایس او پیز و لاک ڈاو ﺅن آ پورا کاریم مننگ اٹی ئِ، کورونا نا مچ آ دنیا ٹی امپورٹ آن پد لوکل ٹرانسمیشن بنا مس۔ او پارینے کہ کورونا عئید نا مچی تیان پد زیات تالان مس۔ 24 مئی آن 24 جون اسکان اسہ لکھ 90 ہزار آن گدرینگا، عئید آن مست 10500 کیس ئسر، مئی انا تُو اٹ 41900 کیس رپورٹ مسر، عئید انا وخت آ ایس او پیز آ عملد در آمد مفننگ نا سوب آن اسہ لکھ ودکی کیس مسر، 450 درسد ودکی مس، ننے دا عئید آ زیات کیسز ودنگ نا خلیس ارے، پِڑی، بازار تیٹی بھلا عئید نا وخت آ زیات رش مریک، او پارینے کہ ایس او پیز نا خیال ئِ تخنگتو تو کیس آتیٹی بھاز زیات ودکی مننگ کیک۔ عئید آن پد یک ئُ نیم تُو اٹ 7300 آن زیات کیس رپورٹ مسر، او پارینے کہ عئید انا چٹھی ننکن رحمت نا سوب ئُ، عئید انا خوشی کننگ جوان ئُ گڑاسے ولے وبائی کیفیت اٹ ننے خیال تخوئی مریک، دا وخت اسکان یانزدہ دے تیٹی 3 ہزار آن زیات ٹیسٹ کریٹ ہرافتے ٹی 6 سد کیس مثبت بسر، تدوک آ دے 323 ٹیسٹ کننگا ہرافتے ٹی 29 کیس پیش تمار، بلوچستان نا حالیت آک جوان مننگ اٹی ئُ ولے پام المی ئِ، ننا ملک اٹ ٹیسٹ کٹس انا کمتی نا سوب آن بھاز سختی ننے دوئی ئُ، لیبارٹریک ہم کم ئُ، نن بلوچستان نا اُلس ئِ خواست کننگ اٹی اُن کہ اوفک سیمپل ایتر، 126 بندغ آتا بلوچستان اٹ کہنگ پک ئِ۔ 90 بندغ ہندن ئُ ئسر ہرافک تینا سیمپل تتوس، دا 90 بندغ 126 بندغ آتیان بیدس ئُ۔ 3594 بندغ آک تینا اُرا تیٹی قرنطینہ ئُ۔ 16 بندغ ہسپتال اٹی ئُ ہرافتے آن دہ بندغ ترندی ٹی ریکور کننگ اٹی ئُ، بلوچستان حکومت بھلا عئید اکن ایس او پیز جوڑ کرینو، مجسٹریٹ نگرانی کیرہ، وخت اس کہ مویشی منڈی تیٹی چُنا و بھلا بندغ آتا پترینگ انگ نمن ئِ۔
